A TISZÁBÓL KIHALÁSZOTT DILTTVIÁLIS GERINCZESEKRÖL. 



HORUSITZKY HENRIKtŐL* 



Dr. semsei Semsey Andor és Böckh János miniszteri tanácsos urak- 

 nak köszönöm, hogy a löszt tanulmányozhatom és már eddig is oly sok 

 új ténynyel szaporíthattam ismereteimet. 



A Tiszából kihalászott emlősök is szoros összefüggésben vannak a 

 tanulmányommal, de mivelhogy ezekből egyszerű következtetés útján a 

 mocsárlösz diluviális korát bizonyítom, legyen szabad megelőzőleg rövi- 

 den azt a képződményt megismertetni, a melyből az említett csont- 

 maradványok kikerültek. 



Az a bizonyos sárgás-szürkés kőzet sok fejtörést okozott mind- 

 azoknak, a kik csak az Alföld geológiájával foglalkoztak és hogy nemi 

 képet nyerjünk arról, miként is magyarázgatták a szakemberek annak 

 keletkezését és korát, legyen szabad az arra vonatkozó irodalmi meg- 

 jegyzéseket és szóbeli szíves közléseket a következőkben összefoglalni. 



A legelső bővebb magyarázatokat Wolf (1) wieni geológus jelen- 

 tésében találjuk, a ki mocsárlöszünket mint másodlagos löszt ismerteti, 

 t. i. olyat, a mely az eredeti löszből átrakás, jobban mondva átmosás 

 útján keletkezett. 



Inkey (4, 8, 9) csatlakozik Wolf nézetéhez (1892. évi jelentés 

 168 — 169. old.), bár az 1895. évi jelentésben már azt is mondja, hogy: 

 nnem vonom kétségbe, hogy az alföldi lösz is — legalább nagyobb- 

 részt — eredetileg szárazföldi képződmény, de másrészt biztosnak veszem, 

 hogy ezen lösztakaró még a diluviumban és később is nem egyszer kiáradó 

 folyók vizleple alá került, ezúttal kísimíttatott, átmosódott és sok ideig 

 mocsaras talajjá változott. Az alföldi lösznek túlnyomó része másodla- 

 gos löszi>. 



Halaváts Gyula (7) már nem osztozik Wolf és Inkey véleményé- 

 ben, szerinte is sok benne a löszanyag, de a víz lényeges hozzájárulása 

 következtében a lösz jellegeit magán nem viseli, miért is ő azt lösz- 

 szerű agyagnak mondja, a mely a jelenkorban keletkezett. 



* Előadta a Magyarlioni Földtani Társulat 1906 deczember hó 0.-án tartott 

 szakülésén. 



